‘એ કારણે કે તમોએ અલ્લાહના દીનમાં દાખલ થવામાં તદ્ઉપરાંત નમાઝ, રોઝા, હજ, તમામ સારાકાર્યો અને દીનની સમજણ અને અલ્લાહની ઇબાદતમાં તેમના કરતાં સબકત કરી છે અને તમોએ આ આમાલ દુશ્મનોથી છુપાઇને ઇમામે ગાએબની સાથે તેમની ઇતાઅતમાં રહીને અંજામ આપ્યા છે. તમોએ તેમની સાથે સબ્ર કરી છે અને હકની હુકુમતના ઇન્તેઝારમાં જીવ્યા છો અને તમારા ઇમામ (અ.સ.) પર અને તમારા પર ઝુલ્મ કરનારા બાદશાહોથી ડરમાં રહ્યા છો. તમે જુઓ છો કે તમારા અને તમારા ઇમામ (અ.સ.)ના હક્કો ઝાલિમ હાકીમોના હાથમાં છે. જ્યારે કે તેઓએ તમોને તમારા હક્કથી મેહરૂમ કરી દીધા છે અને તેઓએ તમારી ઉપર એવી સખ્તાઇની સાથે સાશન કર્યું છે કે તમે દુનિયાની નેઅમતો અને જીવન જરૂરીયાતોને પણ આવી જ (સખત) હાલતમાં તલબ કરો છો અને ઇબાદત, દીનદારી, તમારા ઇમામ (અ.સ.)ની ઇતાઅત અને દુશ્મનોના ભયની સામે તમોએ સબ્ર કરી. આના કારણે અલ્લાહે તમારા આમાલના અજ્રને અનેક ગણો વધારી દીધો છે.’